Diari Oficial de la Generalitat Valenciana


Sumari del DOGV 9595, del 15-05-2023 (2023/5161)

RESOLUCIÓ de 9 de maig de 2023, del director general de Formació Professional i Ensenyaments de Règim Especial, per la qual s'autoritza la implantació de projectes de flexibilització de l'oferta modular dels cicles formatius de Formació Professional en determinats centres docents.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9595

Data del DOGV
:   15-05-2023

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2023/5161


Data del document
:   09-05-2023

Organisme emissor
:   Conselleria d'Educació, Cultura i Esport

Tipus de document
:   Resolució

Correcció d'errades

 Descriptors 

:   * Conselleria d'Educació, Cultura i Esport
    * centre d'ensenyament

RESOLUCIÓ de 9 de maig de 2023, del director general de Formació Professional i Ensenyaments de Règim Especial, per la qual s'autoritza la implantació de projectes de flexibilització de l'oferta modular dels cicles formatius de Formació Professional en determinats centres docents. [2023/5161]  
Per la Resolució de 17 de gener de 2023, del secretari autonòmic d'Educació i Formació Professional, es va determinar el procediment per a flexibilitzar els ensenyaments de Formació Professional a la Comunitat Valenciana (DOGV 9521, 27.01.2023). En virtut d'aquesta resolució els centres educatius mantinguts amb fons públics que vulguen implantar un projecte de flexibilització de títol hauran de comptar amb l'autorització de la Conselleria d'Educació, Cultura i Esport. Obert el termini des de l'1 de febrer fins al 31 de març de 2023 per a sol·licitar la implantació de projectes propis de flexibilització en les seues diferents modalitats, ha sigut valorada l'adequació dels requisits establits en la resolució esmentada a les propostes de projectes presentades. Per això, fent ús de les competències atribuïdes pel Decret 173/2020, de 30 d'octubre, del Consell, d'aprovació del Reglament orgànic i funcional de la Conselleria d'Educació, Cultura i Esport (DOGV 8959, 24.11.2020), i pel resolc desé de la Resolució de 17 de gener de 2022, del secretari autonòmic d'Educació i Formació Professional, resolc:  
  
  
Primer  
Autoritzar els projectes de flexibilització que figuren en els annexos d'aquesta resolució, en els centres que s'hi detallen i en els termes que per a cada projecte s'hi indiquen:  
a) Annex I: projectes autoritzats de flexibilització amb ampliació.  
b) Annex II: Projectes autoritzats de flexibilització de reorganització.  
  
Segon  
1. Es prorroguen els projectes autoritzats per la Resolució de 16 de maig de 2022, del director general de Formació Professional i Ensenyaments de Règim Especial, per la qual s'autoritza la implantació de projectes de flexibilització de l'oferta modular dels cicles formatius de Formació Professional en determinats centres docents.  
2. S'autoritza la proposta de flexibilització dels cicles formatius que figuren en els annexos de la present resolució, amb la distribució horària setmanal especificada en el seu cas.  
  
Tercer   
En virtut d'aquesta resolució, els centres docents que impartisquen els projectes autoritzats queden obligats a impartir-los en els termes en què aquests projectes s'autoritzen, i amb subjecció al que s'estableix en la Resolució de 17 de gener de 2023, del secretari autonòmic d'Educació i Formació Professional, per la qual es determina el procediment per a flexibilitzar els ensenyaments de Formació Professional a la Comunitat Valenciana.  
  
Quart  
Els centres educatius hauran de fer públics els seus projectes a través de la pàgina web i del tauler d'anuncis de la secretaria amb antelació a l'inici dels terminis establits per a l'admissió de l'alumnat, a fi que les famílies i les persones interessades estiguen informades de les característiques dels projectes.  
  
Cinqué  
Es presentarà davant de la Direcció General de Formació Professional i Ensenyaments de Règim Especial una memòria valorativa dels projectes realitzats i dels resultats d'aprenentatge a la finalització de cada curs acadèmic.  
  
Sisé  
Per si mateixa, l'autorització obtinguda en virtut d'aquesta resolució dels centres privats concertats no implicarà de cap manera una variació en el finançament que perceben pel concert educatiu en vigor, ni suposarà l'obligació de la modificació del concert educatiu.  
  
Seté  
La present resolució produirà efectes des de l'endemà de publicar-se en el Diari Oficial de la Generalitat Valenciana. No obstant això, els projectes de flexibilització de títol autoritzats hauran d'implantar-se a partir del curs 2023-2024. Contra la present resolució, que no posa fi a la via administrativa, els interessats podran interposar recurs d'alçada davant del secretari autonòmic d'Educació i Formació Professional en el termini d'un mes a comptar des de l'endemà de notificar-se, de conformitat amb els articles 121 i 122 de la Llei 39/2015, d'1 d'octubre, del procediment administratiu comú de les administracions públiques.  
  
  
València, 9 de maig de 2023.- El director general de Formació Professional i Ensenyaments de Règim Especial: Manuel Gomicia Giménez.